ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 120.27 കോടി ഡോസ് വാക്സിൻ
രോഗമുക്തി നിരക്ക് 98.33%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 9,868 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,39,77,830 ആയി
കഴിഞ്ഞ 24 മണിക്കൂറിൽ 10,549 പുതിയ കേസുകൾ
രാജ്യത്ത് നിലവിൽ ചികിത്സയിലുള്ളത് 1,10,133 പേർ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.32%; 2020 മാർച്ച് മുതൽ ഏറ്റവും കുറഞ്ഞ നിരക്ക്
പ്രതിദിന രോഗസ്ഥിരീകരണ നിരക്ക് 0.89 ശതമാനമാണ്; കഴിഞ്ഞ 53 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 12 ദിവസമായി 1% ത്തിൽ താഴെ
ആകെ നടത്തിയത് 63.71 കോടി പരിശോധനകൾ
ആരോഗ്യ, കുടുംബക്ഷേമ മന്ത്രാലയം
കോവിഡ്19: ഇന്ത്യ ആകെ 1.82 കോടി സാംപിളുകള് പരിശോധിച്ചു
(കഴിഞ്ഞ 24 മണിക്കൂറില് രാജ്യത്ത് 4,46,642 സാംപിളുകള് കോവിഡ് രോഗനിര്ണ്ണയത്തിനായി പരിശോധിച്ചു. ശരാശരി പ്രതിദിന പരിശോധന ജൂലൈ ആദ്യ വാരം 2.4 ലക്ഷമായിരുന്നത് ജൂലൈ അവസാനമായപ്പോഴേക്കും 4.68 ലക്ഷമായി വര്ദ്ധിച്ചു.
രാജ്യത്തെ കോവിഡ് പരിശോധന ലാബുകളുടെ എണ്ണവും ക്രമമായി വര്ദ്ധിക്കുകയാണ്. ഗവണ്മെന്റ് മേഖലയില് 907 ലാബുകളും സ്വകാര്യ മേഖലയില് 414 ലാബുകളും അടക്കം 1321 ലാബുകളാണ് കോവിഡ് പരിശോധനയ്ക്കായി രാജ്യത്ത് നിലവിലുള്ളത്.
ജൂലൈ 1ന് ആകെ പരിശോധനകളുടെ എണ്ണം 88 ലക്ഷം ആയിരുന്നത് ജൂലൈ 30 ആയപ്പോഴേക്കും 1.82 കോടിയായി വര്ദ്ധിച്ചു. ദശലക്ഷത്തിലെ പരിശോധന  13,181 ആയി വര്ദ്ധിച്ചു.
രാജ്യത്തെ പരിശോധന വര്ദ്ധിച്ചതോടെ പോസിറ്റീവിറ്റി നിരക്കും ഗണ്യമായി കുറഞ്ഞു. നിലവില് 21 സംസ്ഥാനങ്ങള് 10 ശതമാനത്തില് താഴെ പോസിറ്റീവിറ്റി നിരക്കാണ് രേഖപ്പെടുത്തുന്നത്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
പ്രധാനമന്ത്രിയുടെ ഓഫീസ്
ജപ്പാൻ മുൻ പ്രധാനമന്ത്രി ആബെ ഷിൻസോയ്ക്കെതിരായ ആക്രമണത്തിൽ പ്രധാനമന്ത്രി നടുക്കം പ്രകടിപ്പിച്ചു
ജപ്പാൻ മുൻ പ്രധാനമന്ത്രി ആബെ ഷിൻസോയ്ക്കെതിരായ ആക്രമണത്തിൽ പ്രധാനമന്ത്രി ശ്രീ നരേന്ദ്ര മോദി നടുക്കവും അഗാധമായ ദുഃഖവും രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
"എന്റെ പ്രിയ സുഹൃത്ത് ആബെ ഷിൻസോയ്ക്കെതിരായ ആക്രമണത്തിൽ അഗാധമായ വിഷമമുണ്ട്. ഞങ്ങളുടെ ചിന്തകളും പ്രാർത്ഥനകളും അദ്ദേഹത്തിനും കുടുംബത്തിനും ജപ്പാനിലെ ജനങ്ങൾക്കും ഒപ്പമുണ്ട്."
ഭവന, നഗരദാരിദ്ര ലഘൂകരണ മന്ത്രാലയം
മാതൃകാ കുടിയായ്മ നിയമത്തിന് കേന്ദ്ര മന്ത്രിസഭ അംഗീകാരം നൽകി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം മാതൃകാ കുടിയായ്മ നിയമത്തിന് അംഗീകാരം നൽകി. എല്ലാ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും ഇത് അയച്ചു കൊടുക്കും. ഇതിന്റെ അടിസ്ഥാനത്തിൽ നിലവിലുള്ള കുടിയായ്മ നിയമങ്ങൾ ഉചിതമായ രീതിയിൽ ഭേദഗതി ചെയ്യുകയോ പുതിയ നിയമനിർമ്മാണം നടത്തുകയോ ആകാം
രാജ്യത്തുടനീളമുള്ള വാടക ഭവനങ്ങളുമായി ബന്ധപ്പെട്ട നിയമപരമായ ചട്ടക്കൂട് മാറ്റാൻ ഇത് സഹായിക്കും, ഇത് അതിന്റെ മൊത്തത്തിലുള്ള വളർച്ചയ്ക്കും സഹായകമാകും.
രാജ്യത്ത് ഊർജ്ജസ്വലവും സുസ്ഥിരവും സമഗ്രവുമായ വാടക ഭവന വിപണി സൃഷ്ടിക്കുകയാണ് മാതൃകാ നിയമത്തിന്റെ ലക്ഷ്യം. . എല്ലാ വരുമാനക്കാർക്കും മതിയായ വാടക ഭവനങ്ങളുടെ ശേഖരം സൃഷ്ടിക്കുന്നതിനും അതുവഴി ഭവനരഹിതരുടെ പ്രശ്നം പരിഹരിക്കുന്നതിനും ഇത് സഹായിക്കും. ഭവന നിർമ്മാണത്തെ ഔപചാരിക വിപണിയിലേക്ക് ക്രമേണ മാറ്റുന്നതിലൂടെ, വാടകയ്ക്ക് നൽകുന്ന സ്ഥാപനങ്ങളെ സ്ഥാപനവൽക്കരിക്കാൻ മാതൃകാ കുടിയായ്മ നിയമം സഹായിക്കും.
വാടക ഭവന ആവശ്യങ്ങൾക്കായി ഒഴിഞ്ഞ വീടുകൾ തുറന്നു കൊടുക്കുന്നതിന് ഈ മാതൃകാ നിയമം സഹായിക്കും. വൻതോതിലുള്ള ഭവന ക്ഷാമം പരിഹരിക്കുന്നതിനുള്ള ഒരു ബിസിനസ് മാതൃകയായി വാടക ഭവനങ്ങളിൽ സ്വകാര്യ പങ്കാളിത്തത്തിന് ഇത് ഒരു ഉത്തേജനം നൽകുമെന്ന് പ്രതീക്ഷിക്കുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി ദക്ഷിണാഫ്രിക്കൻ പ്രസിഡന്റുമായി സംസാരിച്ചു
ഇന്ത്യയും ദക്ഷിണാഫ്രിക്കയും നയതന്ത്ര ബന്ധത്തിന്റെ 30-ാം വാർഷികം ആഘോഷിക്കുന്ന വേളയിൽ ഉഭയകക്ഷി സഹകരണത്തിലെ പുരോഗതി ഇരു നേതാക്കളും പരാമർശിച്ചു
ബ്രിക്സ് ഉച്ചകോടിക്കുള്ള ഒരുക്കങ്ങൾ പ്രസിഡന്റ് റമാഫോസ പ്രധാനമന്ത്രിയോട് വിശദീകരിച്ചു
ബ്രിക്സ് ഉച്ചകോടിയിൽ പങ്കെടുക്കുന്നതിനായുള്ള ജോഹന്നാസ്ബർഗ് സന്ദർശനത്തെ താൻ ഉറ്റുനോക്കുകയാണെന്ന് പ്രധാനമന്ത്രി പറഞ്ഞു
ഇന്ത്യയുടെ ജി20 പ്രസിഡൻസിക്ക് പ്രസിഡന്റ് റമാഫോസ തന്റെ പൂർണ പിന്തുണ അറിയിക്കുന്നു
പ്രധാനമന്ത്രി നരേന്ദ്ര മോദി ഇന്ന് ദക്ഷിണാഫ്രിക്കൻ റിപ്പബ്ലിക്കിന്റെ പ്രസിഡൻറ് മറ്റെമെല സിറിൽ റമഫോസയുമായി ടെലിഫോൺ സംഭാഷണം നടത്തി.
2023ൽ ആഘോഷിക്കുന്ന ഉഭയകക്ഷി നയതന്ത്ര ബന്ധത്തിന്റെ മുപ്പതാം വാർഷികത്തിന്റെ പശ്ചാത്തലത്തിൽ ഉൾപ്പെടെ, ഉഭയകക്ഷി സഹകരണത്തിലെ പുരോഗതി ഇരു നേതാക്കളും ക്രിയാത്മകമായി വിലയിരുത്തി.
2023 ആഗസ്റ്റ് 22-24 തീയതികളിൽ ദക്ഷിണാഫ്രിക്ക ആതിഥേയത്വം വഹിക്കുന്ന ബ്രിക്സ് ഉച്ചകോടിയിലേക്ക് പ്രധാനമന്ത്രിയെ പ്രസിഡന്റ് റമാഫോസ ക്ഷണിക്കുകയും അതിനുള്ള ഒരുക്കങ്ങളെ കുറിച്ച് വിശദീകരിക്കുകയും ചെയ്തു. പ്രധാനമന്ത്രി ക്ഷണം സ്വീകരിക്കുകയും ഉച്ചകോടിയിൽ പങ്കെടുക്കുന്നതിനായി ജോഹന്നാസ്ബർഗ് സന്ദർശനത്തിനായി കാത്തിരിക്കുകയാണെന്ന് അറിയിക്കുകയും ചെയ്തു.
പരസ്പര താൽപ്പര്യമുള്ള നിരവധി മേഖലാ ആഗോള വിഷയങ്ങളെക്കുറിച്ചും അവർ കാഴ്ചപ്പാടുകൾ കൈമാറി.
നിലവിലെ ജി-20 പ്രസിഡൻസിയുടെ ഭാഗമായുള്ള ഇന്ത്യയുടെ സംരംഭങ്ങൾക്ക് പ്രസിഡന്റ് റമാഫോസ തന്റെ പൂർണ്ണ പിന്തുണ അറിയിക്കുകയും ജി-20 ഉച്ചകോടിയിൽ പങ്കെടുക്കുന്നതിനായി ഇന്ത്യ സന്ദർശിക്കാൻ ആഗ്രഹിക്കുന്നുവെന്നും പറഞ്ഞു.
തുടർന്നും ബന്ധം പുലർത്താൻ ഇരു നേതാക്കളും സമ്മതിച്ചു.
(ND
പ്രധാനമന്ത്രിയുടെ ഓഫീസ്
“വിതസ്ത -ദി ഫെസ്റ്റിവൽ ഓഫ് കാശ്മീർ” പരിപാടിയെ പ്രധാനമന്ത്രി പ്രശംസിച്ചു
കശ്മീരിന്റെ സമ്പന്നമായ സംസ്കാരവും കലകളും കരകൗശലവസ്തുക്കളും പ്രദർശിപ്പിക്കുന്ന “വിതസ്ത-ദി ഫെസ്റ്റിവൽ ഓഫ് കാശ്മീർ" എന്ന വിസ്മയകരമായ സംരംഭത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
കശ്മീരിലെ സമ്പന്നമായ കല, സംസ്കാരം, സാഹിത്യം, കരകൗശല വിഭവങ്ങൾ, പാചകരീതികൾ എന്നിവ രാജ്യമെമ്പാടും എത്തിക്കുന്നതിനാണ് “വിതസ്ത പരിപാടി സംഘടിപ്പിച്ചത്.
ചെന്നൈയിൽ നിന്ന് ആരംഭിച്ച ഈ പരിപാടികളുടെ പരമ്പര ശ്രീനഗറിൽ സമാപിച്ചു, കശ്മീരി സംസ്കാരം അറിയാൻ യുവാക്കൾ ആവേശം പ്രകടിപ്പിച്ചു. കാശ്മീർ സംസ്കാരം ജനങ്ങളിലെത്തിക്കുന്നതിനായി ശിൽപശാലകൾ, ആർട്ട് ഇൻസ്റ്റാളേഷൻ ക്യാമ്പുകൾ, സെമിനാറുകൾ, കരകൗശല പ്രദർശനങ്ങൾ തുടങ്ങി നിരവധി പരിപാടികൾ സംഘടിപ്പിച്ചു, അതിൽ ആളുകൾ പങ്കെടുക്കുകയും കശ്മീരിന്റെ സംസ്കാരം പരിചയപ്പെടുകയും ചെയ്തു.
അമൃത് മഹോത്സവ് വിതാസ്ത പരിപാടിയെക്കുറിച്ചുള്ള ട്വീറ്റ് ത്രെഡുകളോട് പ്രതികരിച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
“ഈ മഹത്തായ സംരംഭത്തിന് നിരവധി അഭിനന്ദനങ്ങൾ. നിരവധി വർഷങ്ങൾക്ക് ശേഷം, "വിറ്റാസ്ത - കശ്മീരിന്റെ ഉത്സവം" രാജ്യത്തുടനീളമുള്ള ആളുകൾക്ക് സംസ്ഥാനത്തിന്റെ സമ്പന്നമായ സംസ്കാരത്തെയും പൈതൃകത്തെയും കുറിച്ച് അറിയാനുള്ള അവസരം മാത്രമല്ല രാജ്യത്തെ ജനങ്ങളെ ഒന്നിപ്പിക്കാനുള്ള വലിയ ശ്രമം കൂടിയാണ് ഈ പരിപാടി "
इस बेहतरीन पहल के लिए बहुत-बहुत बधाई। कई वर्षों के बाद हुए “वितस्ता – द फेस्टिवल ऑफ कश्मीर” से देशभर के लोगों को ना सिर्फ राज्य की समृद्ध संस्कृति और विरासत को जानने का मौका मिला है, बल्कि यह कार्यक्रम देशवासियों को भी एक सूत्र में पिरोने का शानदार प्रयास है। https://t.co/B2c9WRHD2j
— Narendra Modi  June 28, 2023
വാര്ത്താവിതരണ പ്രക്ഷേപണ മന്ത്രാലയം
ആഭ്യന്തര യാത്രാ വിമാനങ്ങളുടെ സര്വീസ് പുനരാരംഭിക്കല്: തീരുമാനമായില്ല
ആഭ്യന്തര യാത്രാ വിമാനങ്ങളുടെ സര്വീസ് പുനരാരംഭിക്കുന്നത് സംബന്ധിച്ച് ഇതുവരെ തീരുമാനമൊന്നും എടുത്തിട്ടില്ലെന്ന് കേന്ദ്ര ഗവണ്മെന്റ് അറിയിച്ചു.
ഗിരിവര്ഗ്ഗകാര്യ മന്ത്രാലയം
ജനജാതിയ ഗൗരവ് ദിവസ് പ്രമാണിച്ച് പ്രധാനമന്ത്രി നവംബർ 15ന് മധ്യ പ്രദേശ് സന്ദർശിക്കും
ജൻജാതിയ ഗൗരവ് ദിവസ് മഹാസമ്മേളനത്തിൽ ജൻജാതിയ സമുദായത്തിന്റെ ക്ഷേമത്തിനായി ഒന്നിലധികം പ്രധാന സംരംഭങ്ങൾ പ്രധാനമന്ത്രി ആരംഭിക്കും
പ്രധാനമന്ത്രി മധ്യപ്രദേശിൽ ‘റേഷൻ ആപ്കെ ഗ്രാം’ പദ്ധതി ഉദ്ഘാടനം ചെയ്യും
മധ്യപ്രദേശ് സിക്കിൾ സെൽ മിഷന്റെ ഉദ്ഘാടനവും പ്രധാനമന്ത്രി നിർവഹിക്കും
രാജ്യത്തുടനീളമുള്ള 50 ഏകലവ്യ മോഡൽ റസിഡൻഷ്യൽ സ്കൂളുകളുടെ തറക്കല്ലിടൽ പ്രധാനമന്ത്രി നിർവഹിക്കും
അമര രക്തസാക്ഷി ഭഗവാൻ ബിർസ മുണ്ടയുടെ ജന്മദിനമായ നവംബർ 15 ന് ജൻജാതിയ ഗൗരവ് ദിവസായി കേന്ദ്ര ഗവൺമെന്റ് ആഘോഷിക്കുന്നു. ഈ അവസരത്തിൽ, ഭോപ്പാലിലെ ജംബൂരി മൈതാനിയിൽ നടക്കുന്ന ജനജാതിയ ഗൗരവ് ദിവസ് മഹാസമ്മേളനത്തിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി മധ്യപ്രദേശ് സന്ദർശിക്കും, അവിടെ ഉച്ചയ്ക്ക് ഒരു മണിക്ക് ജൻജാതിയ സമുദായത്തിന്റെ ക്ഷേമത്തിനായി ഒന്നിലധികം സംരംഭങ്ങൾ അദ്ദേഹം ആരംഭിക്കും.
ജൻജാതിയ ഗൗരവ് ദിവസ് മഹാസമ്മേളനത്തിൽ പ്രധാനമന്ത്രി മധ്യപ്രദേശിൽ ‘റേഷൻ ആപ്കെ ഗ്രാം’ പദ്ധതി ഉദ്ഘാടനം ചെയ്യും. ഗ്രാമങ്ങളിലെ ജൻജാതിയ സമുദായത്തിൽ നിന്നുള്ള ഗുണഭോക്താക്കൾക്ക് എല്ലാ മാസവും പിഡിഎസ് റേഷന്റെ പ്രതിമാസ ക്വാട്ട സ്വന്തം ഗ്രാമങ്ങളിൽ എത്തിക്കുന്നതിനാണ് ഇത് ലക്ഷ്യമിടുന്നത്, അങ്ങനെ അവർ റേഷൻ വാങ്ങാൻ ന്യായവില കടയിലേക്ക് പോകേണ്ടതില്ല.
മഹാസമ്മേളന വേളയിൽ, മധ്യപ്രദേശ് സിക്കിൾ സെൽ  മിഷന്റെ ഉദ്ഘാടനം നിർവഹിച്ചു കൊണ്ട് ഗുണഭോക്താക്കൾക്ക് ജനിതക കൗൺസിലിംഗ് കാർഡുകളും പ്രധാനമന്ത്രി കൈമാറും. സിക്കിൾ സെൽ അനീമിയ, തലസീമിയ, മറ്റ് ഹീമോഗ്ലോബിനോപ്പതി രോഗങ്ങൾ എന്നിവയാൽ ബുദ്ധിമുട്ടുന്ന രോഗികളെ പരിശോധിക്കുന്നതിനും കൈകാര്യം ചെയ്യുന്നതിനും ഈ രോഗങ്ങളെക്കുറിച്ചുള്ള പൊതു അവബോധം വർദ്ധിപ്പിക്കുന്നതിനും ഈ മിഷൻ വികസിപ്പിച്ചെടുത്തിട്ടുണ്ട്, ഇതിന്റെ സ്വാധീനം മധ്യപ്രദേശിലെ ജൻജാതിയ സമൂഹത്തിൽ കൂടുതൽ ആഴത്തിലുള്ളതായി കാണുന്നു.
ആന്ധ്രാപ്രദേശ്, ഛത്തീസ്ഗഡ്, ജാർഖണ്ഡ്, മധ്യപ്രദേശ്, മഹാരാഷ്ട്ര, ഒഡീഷ, ത്രിപുര, ദാദ്ര & നഗർ ഹവേലി, ദാമൻ & ദിയു എന്നിവയുൾപ്പെടെ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമായി രാജ്യത്തുടനീളമുള്ള 50 ഏകലവ്യ മോഡൽ റസിഡൻഷ്യൽ സ്കൂളുകളുടെ തറക്കല്ലിടൽ പ്രധാനമന്ത്രി നിർവഹിക്കും.
ജൻജാതിയ സ്വാശ്രയ സംഘങ്ങൾ നിർമ്മിച്ച ഉൽപ്പന്നങ്ങളുടെ പ്രദർശനവും മധ്യപ്രദേശിലെ ജൻജാതിയ സമുദായത്തിൽ നിന്നുള്ള രക്തസാക്ഷികളുടെയും സ്വാതന്ത്ര്യ സമര വീരന്മാരുടെയും ഫോട്ടോ പ്രദർശനവും പ്രധാനമന്ത്രി സന്ദർശിക്കും. പുതുതായി നിയമിതരായ പ്രത്യേകിച്ച് ദുർബലരായ ആദിവാസി വിഭാഗങ്ങളിലെ അധ്യാപകർക്കുള്ള നിയമന കത്തുകളും അദ്ദേഹം കൈമാറും.
ചടങ്ങിൽ, മധ്യപ്രദേശ് ഗവർണറും മുഖ്യമന്ത്രിയുമായ ഡോ. വീരേന്ദ്ര കുമാർ, ശ്രീ നരേന്ദ്ര സിംഗ് തോമർ, ശ്രീ ജ്യോതിരാദിത്യ എം സിന്ധ്യ, കേന്ദ്ര സഹമന്ത്രിമാരായ ശ്രീ പ്രഹ്ളാദ് എസ് പട്ടേൽ, ശ്രീ ഫഗ്ഗൻ സിംഗ് കുലസ്തെ, ഡോ. എൽ മുരുകൻ എന്നിവരും പങ്കെടുക്കും.
സന്ദർശന വേളയിൽ, പുനർവികസിപ്പിച്ച റാണി കമലപതി റെയിൽവേ സ്റ്റേഷന്റെ ഉദ്ഘാടനവും മധ്യപ്രദേശിൽ റെയിൽവേയുടെ ഒന്നിലധികം സംരംഭങ്ങൾക്ക് തുടക്കമിടുകയും ചെയ്യും.
പ്രധാനമന്ത്രിയുടെ ഓഫീസ്
ഡിസംബര് നാലിന് നടക്കുന്ന പാന് ഐ.ഐ.ടി 2020 ആഗോള ഉച്ചകോടിയില് പ്രധാനമന്ത്രി മുഖ്യ പ്രഭാഷണം നടത്തും
യു.എസ്.എയിലെ പാന് ഐ.ഐ.ടി 2020 ഡിസംബര് 04ന് സംഘടിപ്പിക്കുന്ന ആഗോള ഉച്ചകോടിയില് രാത്രി 9.30ന് പ്രധാനമന്ത്രി ശ്രീ നരേന്ദ്രമോദി മുഖ്യപ്രഭാഷണം നടത്തും.
'ഭാവി ഇപ്പോള്' എന്നതാണ് ഈ വര്ഷത്തെ ഉച്ചകോടിയുടെ ആശയം. ആഗോള സമ്പദ്ഘടന, സാങ്കേതികവിദ്യ, നൂതനാശയം, ആരോഗ്യം, ആവാസവ്യവസ്ഥ, സംരക്ഷണം, സാര്വത്രിക വിദ്യാഭ്യാസം എന്നി വിഷയങ്ങളിലായിരിക്കും ഉച്ചകോടി ശ്രദ്ധകേന്ദ്രീകരിക്കുന്നത്.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി മന്നത്ത് പത്മനാഭന് ശ്രദ്ധാഞ്ജലി അര്പ്പിച്ചു.
പ്രധാനമന്ത്രി ശ്രീ. നരേന്ദ്ര മോദി, മന്നത്ത് പത്മനാഭന് അദ്ദേഹത്തിന്റെ പുണ്യ തിഥിയില് ശ്രദ്ധാഞ്ജലി അര്പ്പിച്ചു.
'മഹാനായ സാമൂഹിക പരിഷ്കര്ത്താവും സ്വാതന്ത്ര്യസമരസേനാനിയുമായ ഭാരത കേസരി, ശ്രീ മന്നത്ത് പത്മനാഭനെ അദ്ദേഹത്തിന്റെ പുണ്യ തിഥിയില് അനുസ്മരിക്കുന്നു. അദ്ദേഹത്തിന്റെ ജീവിതം പൂര്ണ്ണമായും സാമൂഹിക സേവനത്തിനും സാംസ്കാരിക പുനരുജ്ജീവനത്തിനുമായി സമര്പ്പിതമായിരുന്നു. അദ്ദേഹത്തിന്റെ ശ്രേഷ്ഠമായ ചിന്തകള് അനേകര്ക്ക് പ്രചോദനമായി തുടരുന്നു', പ്രധാനമന്ത്രി ട്വിറ്ററില് കുറിച്ചു.
പ്രധാനമന്ത്രിയുടെ ഓഫീസ്
ലണ്ടനിലെ ഐതിഹാസികമായ ആബി റോഡ് സ്റ്റുഡിയോയിൽ ദേശീയ ഗാനം ആലപിച്ച റിക്കി കേജിനെ പ്രധാനമന്ത്രി പ്രശംസിച്ചു
ലണ്ടനിലെ ഐതിഹാസികമായ ആബി റോഡ് സ്റ്റുഡിയോയിൽ ഇന്ത്യയുടെ ദേശീയ ഗാനം ആലപിക്കാൻ 100 കഷണങ്ങളുള്ള ബ്രിട്ടീഷ് ഓർക്കസ്ട്രയായ ദി റോയൽ ഫിൽഹാർമോണിക് ഓർക്കസ്ട്ര നടത്തിയതിന് ഇന്ത്യൻ സംഗീത സംവിധായകനും ഗ്രാമി അവാർഡ് ജേതാവുമായ റിക്കി കെജിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
റിക്കി കെജിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“അത്ഭുതം. അത് തീർച്ചയായും ഓരോ ഇന്ത്യക്കാരനും അഭിമാനിക്കും.”
ND
(
പ്രധാനമന്ത്രിയുടെ ഓഫീസ്
ബസന്ത് പഞ്ചമി, സരസ്വതി പൂജഎന്നീ ആഘോഷവേളയില് പ്രധാനമന്ത്രിരാഷ്ട്രത്തിന് ആശംസകള് നേര്ന്നു
ബസന്ത് പഞ്ചമി, സരസ്വതി പൂജഎന്നിവയോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദിരാജ്യത്തിന് ആശംസകള് നേര്ന്നു.
''സന്തോഷത്തിന്റെയും പുനരാരംഭത്തിന്റെയുംഉത്സവമായബസന്ത് പഞ്ചമിയുടെവേളയില് ഞാന് ഊഷ്മളമായആശംസകള് നേരുന്നു.''-ഒരുട്വീറ്റില് പ്രധാനമന്ത്രി പറഞ്ഞു.
''അറിവിന്റെദിവ്യമാതാവായസരസ്വതിദേവി നമ്മെയെല്ലാം ബുദ്ധിയും അറിവുംകൊണ്ട് പ്രകാശിപ്പിക്കട്ടെയെന്ന് ഞാന് പ്രാര്ത്ഥിക്കുന്നു'', അദ്ദേഹം പറഞ്ഞു.
(GK MRD
പ്രധാനമന്ത്രിയുടെ ഓഫീസ്
രാമനവമിയോട് അനുബന്ധിച്ച് ജുനാഗഡിലെ ഗഥിലയിലുള്ള ഉമിയ മാതാ ക്ഷേത്രത്തിന്റെ 14-ാമത് സ്ഥാപക ദിനാഘോഷത്തെ പ്രധാനമന്ത്രി അഭിസംബോധന ചെയ്യും
രാമനവമിയോടനുബന്ധിച്ച്, പ്രധാനമന്ത്രി ശ്രീ നരേന്ദ്ര മോദി 2022 ഏപ്രിൽ 10 ന് ഉച്ചയ്ക്ക് 1 മണിക്ക് ഗുജറാത്തിലെ ജുനാഗഡിലെ ഗാഥിലയിലുള്ള ഉമിയ മാതാ ക്ഷേത്രത്തിൽ നടക്കുന്ന 14-ാമത് സ്ഥാപക ദിനാഘോഷത്തെ വീഡിയോ കോൺഫറൻസിംഗിലൂടെ അഭിസംബോധന ചെയ്യും.
2008-ൽ ഗുജറാത്ത് മുഖ്യമന്ത്രിയായിരിക്കെ പ്രധാനമന്ത്രി ശ്രീ നരേന്ദ്ര മോദിയാണ് ക്ഷേത്രത്തിന്റെ ഉദ്ഘാടനം നിർവഹിച്ചത്. 2008-ൽ അദ്ദേഹം നൽകിയ നിർദ്ദേശങ്ങളുടെ അടിസ്ഥാനത്തിൽ, ക്ഷേത്ര ട്രസ്റ്റ് സാമൂഹികവും ആരോഗ്യവുമായി ബന്ധപ്പെട്ട വിവിധ പ്രവർത്തനങ്ങളിലേക്കും സൗജന്യ തിമിര ശസ്ത്രക്രിയകളിലേക്കും സാമ്പത്തികമായി പിന്നാക്കം നിൽക്കുന്ന രോഗികൾക്ക് സൗജന്യ ആയുർവേദ മരുന്നുകളിലേക്കും അതിന്റെ വ്യാപ്തി വിപുലീകരിച്ചു.
കടവ പതിദാർമാരുടെ കുലദേവതയായി ഉമിയ ദേവി കണക്കാക്കപ്പെടുന്നു.
-ND-
(
ആഭ്യന്തരകാര്യ മന്ത്രാലയം
മെയ് 3 വരെ വിസ നിരോധനം തുടരും
രാജ്യത്ത് കോവിഡ് 19 ബാധ പടരുന്ന പശ്ചാത്തലത്തിൽ, നയതന്ത്ര, ഔദ്യോഗിക, യുഎൻ , അന്താരാഷ്ട്ര സംഘടനകൾ, തൊഴിൽ എന്നിവ ഒഴികെയുള്ള എല്ലാ വിസകളുടെയും നിരോധനം 2020 മെയ് 3 വരെ നീട്ടാൻ കേന്ദ്ര ആഭ്യന്തര മന്ത്രാലയം തീരുമാനിച്ചു.
107 ഇമിഗ്രേഷൻ ചെക്ക് പോസ്റ്റുകളിലൂടെ ഇന്ത്യയിലേക്കുള്ള എല്ലാ സഞ്ചാരവും 2020 മെയ് 3 വരെ നിർത്തിവയ്ക്കാൻ കേന്ദ്ര ആഭ്യന്തര മന്ത്രാലയം ഉത്തരവിട്ടു. ചരക്കുകളും അവശ്യ വസ്തുക്കളും എത്തിക്കുന്ന വാഹനങ്ങൾ, വിമാനങ്ങൾ, കപ്പലുകൾ, ട്രെയിനുകൾ എന്നിവയ്ക്ക് ഈ നിയന്ത്രണങ്ങൾ ബാധകമല്ല. വിമാനങ്ങളിലെ ക്രൂ, നാവികൻ, ഡ്രൈവർ, സഹായി, ക്ലീനർ തുടങ്ങിയവരെ കോവിഡ് 19 പരിശോധനയ്ക്ക് വിധേയമാക്കും.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(കേന്ദ്രസംഘം ഗുജറാത്തും മഹാരാഷ്ട്രയും തെലങ്കാനയും സന്ദര്ശിക്കും
കോവിഡ് പരിശോധന 75 ലക്ഷം കവിഞ്ഞു
രോഗമുക്തി നിരക്ക് 57.43 ശതമാനമായി ഉയര്ന്നു
കേന്ദ്ര ആരോഗ്യ കുടുംബക്ഷേമ മന്ത്രാലയം ജോയിന്റ് സെക്രട്ടറി ശ്രീ. ലവ് അഗര്വാളിന്റെ നേതൃത്വത്തിലുള്ള കേന്ദ്രസംഘം ഗുജറാത്ത്, മഹാരാഷ്ട്ര, തെലങ്കാന സംസ്ഥാനങ്ങള് സന്ദര്ശിക്കും. ഈ മാസം 26 മുതല് 29 വരെയാണ് സന്ദര്ശനം. ഈ സംസ്ഥാനങ്ങള് സന്ദര്ശിക്കുന്ന സംഘം സംസ്ഥാനത്തെ ഉദ്യോഗസ്ഥരുമായി ചര്ച്ച നടത്തി കോവിഡ് പ്രതിരോധ പ്രവര്ത്തനങ്ങള്ക്ക് ഊര്ജ്ജം പകരും.
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി രാജ്യത്തെ കോവിഡ് പരിശോധനാ സൗകര്യമുള്ള ലാബുകളുടെ എണ്ണം 1007 ആയി വര്ധിപ്പിച്ചു. ഗവണ്മെന്റ് ലാബുകളുടെ എണ്ണം 734 ഉം സ്വകാര്യ ലാബുകളുടെ എണ്ണം 273 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 559 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 364 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 84 
സാമ്പിള് പരിശോധനയുടെ എണ്ണവും വര്ധിപ്പിച്ചിട്ടുണ്ട്. കഴിഞ്ഞ 24 മണിക്കൂറിനുള്ളില് രാജ്യത്ത് 2,07,871 സാമ്പിളുകളാണ് പരിശോധിച്ചത്. രാജ്യത്ത് ഇതുവരെ പരിശോധിച്ചത് 75,60,782 സാമ്പിളുകളാണ്.
കഴിഞ്ഞ 24 മണിക്കൂറിനുള്ളില് രാജ്യത്ത് 13,012 പേര്ക്കു കോവിഡ്-19 രോഗം ഭേദമായി. ഇതുവരെ 2,71,696 പേരാണ് ആകെ രോഗമുക്തി നേടിയത്. രോഗമുക്തി നിരക്ക് 57.43 ശതമാനമായി വര്ധിച്ചു.
നിലവില് 1,86,514 പേരാണ് രാജ്യത്ത് ചികിത്സയിലുള്ളത്.
ഒരു ലക്ഷംപേരില് 33.39 പേര്ക്കാണ് ഇന്ത്യയില് കോവിഡ് ബാധ സ്ഥിരീകരിച്ചത്. ആഗോളതലത്തില് ഒരു ലക്ഷത്തില് 120.21 പേര്ക്കാണ് കോവിഡ് ബാധ. കോവിഡ് മരണനിരക്കും മറ്റു രാജ്യങ്ങളെ അപേക്ഷിച്ച് ഇന്ത്യയില് കുറവാണ്. ലക്ഷത്തില് 1.06 മരണമാണ് ഇന്ത്യയില്. ആഗോള ശരാശരി 6.24 ആണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 11.05 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
11,05,81,050
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 11.05 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ശാസ്ത്ര സാങ്കേതിക മന്ത്രാലയം
ജനോവ ബയോഫാർമസ്യൂട്ടിക്കൽസ് ലിമിറ്റഡിന്റെ, നോവൽ mRNA അധിഷ്ഠിത കൊവിഡ് 19 പ്രതിരോധ മരുന്നിനുള്ള പ്രാഥമിക മൂലധനം ലഭ്യമാക്കി ജൈവസാങ്കേതികവിദ്യ വകുപ്പ്
കൊവിഡ് 19 ന് എതിരായുള്ള mRNA അധിഷ്ഠിത പ്രതിരോധമരുന്ന് വികസനത്തിനുള്ള സംവിധാനം ലഭ്യമാക്കി DBT-BIRAC. രാജ്യത്ത് തന്നെ ഇത്തരത്തിൽ ഒരു സംവിധാനം ഇത് ആദ്യമായാണ്. കോവിഡ്19 നെതിരെ ജനോവ വികസിപ്പിച്ച നോവൽ സെൽഫ് ആംപ്ലിഫയിങ് mRNa അധിഷ്ഠിത പ്രതിരോധമരുന്നിനുള്ള പ്രാഥമിക മൂലധനം, ജൈവസാങ്കേതികവിദ്യ വകുപ്പ് നൽകി.
അമേരിക്കയിലെ സിയാറ്റിലിൽ ഉള്ള HDT ബയോടെക്ക് കോർപ്പറേഷനുമായി ചേർന്നാണ് ജനോവ കോവിഡിന് എതിരായ mRNA പ്രതിരോധ മരുന്ന്  വികസിപ്പിച്ചത്. ഇന്ത്യയിൽ അംഗീകാരം ലഭിക്കുന്ന മുറയ്ക്ക് ഈ വർഷം അവസാനത്തോടെ മനുഷ്യരിൽ പരീക്ഷണം ആരംഭിക്കാനുള്ള തീവ്ര ശ്രമത്തിലാണ് കമ്പനി.
വിഷയത്തെക്കുറിച്ച് സംസാരിക്കവേ ജൈവസാങ്കേതിക വിദ്യാ വകുപ്പ് സെക്രട്ടറിയും BIRAC അധ്യക്ഷയും ആയ ഡോ റെയ്നു സ്വരൂപ് ഇങ്ങനെ അഭിപ്രായപ്പെട്ടു, "ജൈവസാങ്കേതികവിദ്യ വകുപ്പിന്റെ പിന്തുണയോടു കൂടെയുള്ള ജനോവയുടെ mRNA പ്ലാറ്റ്ഫോം, ന്യൂക്ലിക് ആസിഡ് അധിഷ്ഠിത പ്രതിരോധ മരുന്ന് വികസന രംഗത്തെ പുതിയ മാറ്റങ്ങളും വിതരണ സംവിധാനവും ഉപയോഗിച്ചാണ് പ്രവർത്തിക്കുന്നത്. നാനോ ടെക്നോളജിയുടെ അനന്തസാധ്യതകൾ ഉപയോഗപ്പെടുത്തിയുള്ള ഈ പ്രതിരോധ മരുന്ന് മൃഗ സാംപിളുകളിൽ ഫലം ചെയ്യുമെന്നാണ് പ്രതീക്ഷിക്കപ്പെടുന്നത്”.
ജൈവസാങ്കേതികവിദ്യ വകുപ്പ് രൂപം നൽകിയ പൊതുമേഖലാ സ്ഥാപനമായ ബയോടെക്നോളജി ഇൻഡസ്ട്രി റിസർച്ച് അസിസ്റ്റൻസ് കൗൺസിൽ, പുതുതലമുറ ബയോടെക് സംരംഭങ്ങളെ ശാക്തീകരിക്കുന്നതിനുള്ള സംവിധാനമാണ്. ആവശ്യമായ മേഖലകളിൽ തന്ത്രപ്രധാന ഗവേഷണം നടത്താനും നൂതനാശയങ്ങൾക്ക് രൂപം നൽകാനും ഇത് സംരംഭങ്ങൾക്ക് പിന്തുണയേകും.
പൂനെ ആസ്ഥാനമായ ജൈവസാങ്കേതികവിദ്യ സംരംഭമാണ് ജനോവ ഫാർമസ്യൂട്ടിക്കൽസ് ലിമിറ്റഡ്. ജീവന് ഭീഷണിയാകുന്ന രോഗങ്ങൾക്കെതിരേയുള്ള, മരുന്നുകളുടെ ഗവേഷണം, വികസനം, ഉത്പാദനം, വിപണനം എന്നിവ കമ്പനി നടത്തുന്നു. കൂടുതൽ വിവരങ്ങൾക്കായി സന്ദർശിക്കുക
https://gennova.bio
കൂടുതൽ വിവരങ്ങൾക്ക്: DBT യുടെയോ BIRAC ന്റെയോ വിവരവിനിമയ സെല്ലുമായി ബന്ധപ്പെടുക: @DBTIndia@BIRAC_2012, www.dbtindia.gov.inwww.birac.nic.in(Visitor Counter : 217
ശാസ്ത്ര സാങ്കേതിക മന്ത്രാലയം
കൊവിഡ് 19: നവീന ബ്ലഡ് പ്ലാസ്മ ചികില്സ നടത്താന് ശ്രീചിത്രക്ക് അനുമതി
രോഗം ഭേദമായവരുടെ പ്രതിരോധ ശേഷി ഉപയോഗിച്ച് രോഗിയെ ചികില്സിക്കുക ലക്ഷ്യം
തിരുവനന്തപുരം; ഏപ്രില് 11, 2020
കൊവിഡ് 19 രോഗികളെ ചികില്സിക്കുന്നതില് പുതിയ സുപ്രധാന ചുവടുവയ്പിനു കേന്ദ്ര ശാസ്ത്ര, സാങ്കേതിക വകുപ്പിനു കീഴിലുള്ള ശ്രീചിത്ര തിരുനാള് മെഡിക്കല് സയന്സ്, ടെക്നോളജി ഇന്സ്റ്റിറ്റ്യൂട്ട്. രോഗം ഭേദമായവരുടെ പ്രതിരോധ ശേഷി രോഗിയെ ചികില്സിക്കാന് ഉപയോഗിക്കുന്ന നവീന ചികിത്സാ രീതി 'കണ്വെല്സെന്റ്-പ്ലാസ്മ തെറാപ്പി' എന്ന സാങ്കേതിക നാമത്തിലാണ് അറിയപ്പെടുന്നത്. ഇന്ത്യന് വൈദ്യശാസ്ത്ര ഗവേഷണ കൗണ്സില്  ശ്രീചിത്രയ്ക്ക് ഇതിന് അനുമതി നല്കി.
എന്താണ് പ്ലാസ്മ തെറാപ്പി: നോവല് കൊറോണ വൈറസ് പോലെയുള്ള ഒരു രോഗാണു പകരുമ്പോള് നമ്മുടെ പ്രതിരോധ സംവിധാനം ആന്റിബോഡികള് ഉല്പ്പാദിപ്പിക്കും. ഈ ആന്റിബോഡികള് വൈറസിനെ തിരിച്ചറിഞ്ഞ് നശിപ്പിക്കും. രോഗം ഭേദമായവരുടെ രക്തത്തില് നിന്ന് ആന്റിബോഡി വന്തോതില് ശേഖരിക്കുകയും രോഗിയുടെ ഉള്ളിലേക്കു സന്നിവേശിപ്പിക്കുകയുമാണ് ഈ ചികില്സയില് ചെയ്യുന്നത്. ആന്റിബോഡികളുടെ സഹായത്തോടെ പ്രതിരോധ സംവിധാനത്തിന് വൈറസിനെ നേരിടാനുള്ള കരുത്ത് വര്ധിക്കുന്നു.
ചികില്സ നല്കുന്നത് എങ്ങനെ: കൊവിഡ് 19 പൂര്ണമായി ഭേദമായവരില് നിന്നാണ് രക്തം ശേഖരിക്കുക. രോഗാണുക്കളെ നിര്വീര്യമാക്കിയ ആന്റിബോഡിക്കു വേണ്ടി രക്തത്തിലെ സെറം വേര്തിരിക്കുകയും ശേഷിനിര്ണയം നടത്തുകയും ചെയ്യുന്നു. പകര്ച്ചവ്യാധിമുക്തരില്, പ്രത്യേകിച്ചും ആന്റിബോഡി കൂടുതലുള്ളവരില് ഉണ്ടാകുന്ന സെറം കണ്വെല്സെന്റ് സെറം ആയിരിക്കും. കൊവിഡ് രോഗിയില് അത് പ്രവര്ത്തനക്ഷമമാവുകയും പ്രതിരോധ ശേഷി നേടിയെടുക്കുകയും ചെയ്യുന്നു.
വാക്സിനേഷനിന് നിന്ന് ഇത് എങ്ങനെ വ്യത്യസ്ഥമാകുന്നു: വാക്സിന് പ്രവര്ത്തിക്കുമ്പോള് രോഗപ്രതിരോധ സംവിധാനം ആന്റിബോഡി ഉല്പാദിപ്പിക്കുകയും അത് ആയുഷ്കാല പ്രതിരോധ ശേഷി നല്കുകയും ചെയ്യുന്നു. എന്നാല് ഈ നിഷ്ക്രിയ ആന്റിബോഡി ചികില്സയില് രക്തത്തില് സന്നിവേശിപ്പിച്ച ആന്റിബോഡി നിലനില്ക്കുന്ന കാലത്തോളം മാത്രമേ ഫലപ്രദമാവുകയുള്ളു. അതായത്, അത് നല്കുന്ന സുരക്ഷ താല്ക്കാലികമാണ്.
(ഇത് ഫലപ്രദമാണോ: നിലവില് നമുക്ക് ഫലപ്രദമായ ആന്റി വൈറല് മരുന്നുകള് ഇല്ല. അതുകൊണ്ട്, എപ്പോഴെങ്കിലും ഒരു പുതിയ വൈറസ് പൊട്ടിപ്പുറപ്പെട്ടാല് അതു ചികിത്സിക്കാന് കണ്വെല്സെന്റ് സെറം ഉപയോഗപ്പെടുത്താന് കഴിയും. 2009-2010ലെ എച്ച്1എന്1 ഇന്ഫ്ളുവന്സാ വൈറസ് പകര്ച്ചവ്യാധി ഉണ്ടായപ്പോള് രോഗികളില് തീവ്രപരിചരണം ആവശ്യമുള്ളവര്ക്ക് ഇത് ഉപയോഗിച്ചിരുന്നു. ചികില്സയ്ക്കു ശേഷം ആ രോഗികളുടെ നില മെച്ചപ്പെട്ടതായി കാണുകയും മരണ നിരക്ക് കുറയുകയും ചെയ്തു. 2018ലെ എബോള പകര്ച്ചവ്യാധിക്കാലത്തും ഇതേ രീതി ഉപയോഗപ്പെടുത്തി.
ആര്ക്കാണ് ചികില്സ നല്കുന്നത് : ''ഗുരുതരാവസ്ഥയിലുള്ള രോഗികളില് മാത്രം പരീക്ഷണാടിസ്ഥാനത്തിലാണ് ഇപ്പോള് ഈ ചികില്സയ്ക്ക് അനുമതിയുള്ളത്. അങ്ങനെയുള്ള രോഗികളെ കണ്ടെത്തിക്കഴിഞ്ഞാല് അവരില് നിന്നും രേഖാമൂലമുള്ള സമ്മതം ലഭിക്കേണ്ടതുണ്ട്. അതിന്റെ അടിസ്ഥാനത്തില് പരീക്ഷണാടിസ്ഥാനത്തിലുള്ള ചികില്സ എന്ന നിലയിലായിരിക്കും നടത്തുക''. ശ്രീചിത്ര ഡയറക്ടര് ഡോ. ആശാ കിഷോര് പറഞ്ഞു. അഞ്ച് ഗവണ്മെന്റു മെഡിക്കല് കോളജുകളിലെയും കൊവിഡ് ക്ലിനിക്കുകള് ഇതില് പങ്കാളികളാകും എന്നും അവര് അറിയിച്ചു.
വെല്ലുവിളികള്: രോഗം ഭേദമായവരില് നിന്ന് മതിയായ അളവില് പ്ലാസ്മ ലഭിക്കുക എന്നത് എളുപ്പമല്ലാത്തതുകൊണ്ടുതന്നെ ഈ ചികില്സ ഉദ്ദേശിക്കുന്നത്ര ലളിതമല്ല. കൊവിഡ് 19 ബാധിതരില് ഭൂരിഭാഗവും രക്തസമ്മര്ദവും പ്രമേഹവും പോലെ മറ്റുപല രോഗങ്ങളുമുള്ള പ്രായമേറിയവരാണ്. രോഗം ഭേദമായ എല്ലാവരും സ്വയം സന്നദ്ധരായി രക്തം ദാനം ചെയ്യാന് തയ്യാറാകണം എന്നുമില്ല.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്ര സര്ക്കാര് ജീവനക്കാരുടെ വിരമിക്കല് 2020 മാര്ച്ച് 31ന്
കൊറോണയെ തുടര്ന്ന് രാജ്യത്ത് ലോക്ക് ഡൗണ് പ്രഖ്യാപിച്ചിരിക്കുകയാണെങ്കിലും ഫണ്ടമെന്റല് റൂള് 56 പ്രകാരം, 2020 മാര്ച്ച് 31 നു സൂപ്പര് ആനുവേഷന് പ്രായത്തിൽ എത്തിചേർന്ന എല്ലാ കേന്ദ്ര സര്ക്കാര് ജീവനക്കാരും സര്വീസില് നിന്നും വിരമിക്കുന്നതായിരിക്കും. ലോക്ക് ഡൌണ് വേളയില് ഓഫീസില് വരുന്നവര്ക്കും വര്ക്ക് ഫ്രം ഹോം അടിസ്ഥാനത്തില് ജോലി ചെയ്യുന്നവര്ക്കും ഇത് ബാധകമായിരിക്കും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 1,930 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 33,232 പേർ.
സജീവ കേസുകൾ ഇപ്പോൾ 0.07% ആണ്.
രോഗമുക്തി നിരക്ക് ഇപ്പോൾ 98.74% ആണ്.
കഴിഞ്ഞ 24 മണിക്കൂറിനിടെ 6,587 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,43,99,415
ആയി.
കഴിഞ്ഞ 24 മണിക്കൂറിനുള്ളിൽ 3,611 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 2.08%
പ്രതിവാര രോഗസ്ഥിരീകരണ നിരക്ക് 2.88%
ഇതുവരെ നടത്തിയ മൊത്തം പരിശോധനകൾ 92.74 കോടി; കഴിഞ്ഞ 24 മണിക്കൂറിനുള്ളിൽ 1,73,263 പരിശോധനകൾ നടത്തി.
ND
(Visitor Counter : 90
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 10, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 2,055 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 21,406 പേർ.
സജീവ കേസുകൾ ഇപ്പോൾ 0.05% ആണ്.
രോഗമുക്തി നിരക്ക് ഇപ്പോൾ 98.77% ആണ്.
കഴിഞ്ഞ 24 മണിക്കൂറിനിടെ 3,430 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,21,781 ആയി.
കഴിഞ്ഞ 24 മണിക്കൂറിൽ 2,109 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 1.32%.
പ്രതിവാര പോസിറ്റിവിറ്റി നിരക്ക് 1.80%.
ആകെ നടത്തിയത് 92.80 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,59,454 പരിശോധനകൾ.